আত্মবিশ্লেষণ

মোসাঃ শারমিন আকতার 

আমি এমনি যে একটু বোকা

চালচলনে!

আমি এমনি অনাড়ম্বর যে

জীবন যাপনে!

আমি এমনি যে সুখ করি না

অন্বেষণ!

আমি এমনি নিত্যনতুনে জাগে না

যার শিহরণ!

আমি এমনি সাদামাটা

শূন্য যার হিসেবের খাতা!

আমি এমনি একগুঁয়ে

রঙহীন যার জীবন পাতা!

আমি এমনি জেদি বিশ্বাসে

ভালোবাসা মিশে যার প্রতি নিশ্বাসে!

আমি এমনি চলি একলা

যদি না থাকে কেউ পাশে!

আমি এমনি ভালোলাগার প্রকাশে

নির্বোধ চিরতরে!

আমি এমনি আসক্ত সত্যের তরে

চরম ঘৃণা যার মিথ্যার পরে!